CELEX: 52021PC0308
Language: lv
Date: 2021-06-15
Title: Priekšlikums PADOMES REGULA, ar ko groza Padomes Regulu (ES) 2020/1706, iekļaujot tajā konkrētiem zvejas produktiem paredzētas autonomas Savienības tarifa kvotas

EIROPAS KOMISIJA
            Briselē, 15.6.2021
            COM(2021) 308 final
            2021/0143(NLE)
            Priekšlikums
            PADOMES REGULA, 
            ar ko groza Padomes Regulu (ES) 2020/1706, iekļaujot tajā konkrētiem zvejas produktiem paredzētas autonomas Savienības tarifa kvotas
            (Dokuments attiecas uz EEZ)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padome 2020. gada 13. novembrī pieņēma Regulu (ES) 2020/1706, ar ko uz 2021.–2023. gada periodu atver autonomas Savienības tarifa kvotas konkrētiem zvejas produktiem un paredz šo kvotu pārvaldību
                  1
               .
            
            
               Regulas mērķis ir, garantējot pietiekamu piegādi Savienības apstrādes nozarei, nodrošināt tās konkurētspēju un nepieļaut to, ka tiek apdraudēta Savienības zvejas produktu ražošana. Šim nolūkam regula atbilstīgā apmērā noteiktu kvotu robežās samazina ievedmuitas nodokļus vai aptur to piemērošanu vairākiem produktiem. Tajā arī noteikts, kuru apstrādes operāciju (“atbilstīgās operācijas”) gadījumā kvotas var izmantot.
            
            
               Apvienotā Karaliste 2020. gada 31. janvārī izstājās no Eiropas Savienības. Regula pamatojās uz pieņēmumu, ka ES un Apvienotā Karaliste noslēgs brīvās tirdzniecības nolīgumu, ko piemēros no pārejas perioda beigām, lai tirdzniecības plūsmas starp tām varētu turpināties un netiktu piemēroti ievedmuitas nodokļi. Lai gan Tirdzniecības un sadarbības nolīgumā
                  2
                ir paredzēta beznodokļu un bezkvotu piekļuve zvejas produktiem, britu aizjūras zemes un teritorijas (AZT) vairs nav saistītas ar ES un to zvejas produktu eksportam uz Savienību vairs nepiemēro tarifu samazinājumus.
            
            
               Ar Norvēģijas Karalisti
                  3
                un Islandi
                  4
                noslēgtie divpusējie papildprotokoli, kuros paredzētas kvotas konkrētu sugu zivīm un konkrētiem zvejas produktiem, zaudēja spēku 2021. gada 30. aprīlī. Tā kā līdz tam laikam sarunas par jaunām kvotām netika pabeigtas, ES ražošanas nozare var saskarties ar apstrādei paredzētu beznodokļu produktu trūkumu.
            
            
               Tāpēc, lai novērstu sekas, ko varētu radīt britu AZT izslēgšana no ES AZT tirdzniecības režīma un ar Norvēģiju un Islandi noslēgto papildprotokolu darbības beigas, Padomes Regula (ES) 2020/1706 ir jāgroza.
            
            
               •
                     Saskanība ar pašreizējiem noteikumiem konkrētajā rīcībpolitikas jomā
            
            
               Šī iniciatīva ir saskaņā ar ES pēdējo 20 gadu laikā īstenoto politiku, kas paredz nodrošināt zvejas produktu pietiekamu piegādi ES apstrādes nozarei.
            
            
               2.
                     JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •
                     Juridiskais pamats
            
            
               Līguma par Eiropas Savienības darbību 31. pants.
            
            
               •
                     Subsidiaritāte (neekskluzīvas kompetences gadījumā)
            
            
               Kopējā muitas tarifa nodokļi ir Savienības ekskluzīvā kompetencē. Tāpēc subsidiaritātes principu nepiemēro.
            
            
               •
                     Proporcionalitāte
            
            
               Rīcībpolitiskais lēmums ir samērīgs, jo ir atļauts tikai ierobežots katra produkta daudzums, ņemot vērā kvotas izmantojuma rādītāju, vienlīdzīgus konkurences apstākļus ES un trešo valstu ražotājiem, pievienoto vērtību un citas tirdzniecības preferences.
            
            
               •
                     Juridiskā instrumenta izvēle
            
            
               Ir lietderīgi izmantot tāda paša veida aktu kā grozāmais tiesību akts, proti, Padomes regulu.
            
         
         
            
               3.
                     APSPRIEŠANOS AR IEINTERESĒTAJĀM PERSONĀM REZULTĀTI
            
            
               •
                     Ex post izvērtējumi / spēkā esošo tiesību aktu atbilstības pārbaudes
            
            
               Neattiecas.
            
            
               •
                     Apspriešanās ar ieinteresētajām personām
            
            
               Pirms Padomes Regulas (ES) 2020/1706 pieņemšanas Komisija, izmantojot anketu, no 2020. gada janvāra līdz martam apspriedās ar ES ražotājiem, ES apstrādes uzņēmumiem un dalībvalstu iestādēm. 2020. gada 29. februārī tā iepazīstināja ar šo procesu Tirgu konsultatīvo padomi, kurā ir pārstāvētas visas ieinteresētās personas (nozare un NVO).
            
            
               Regula ir līdzsvarota un pamatojas uz pieejamo datu un informācijas faktisku un objektīvu analīzi. Tas garantē konkurētspējīgu piegādi ES apstrādes nozarei, vienlaikus ņemot vērā ES zvejas produktu ražotāju intereses. Tomēr pēc regulas pieņemšanas dažas dalībvalstis un ieinteresētās personas lūdza ieviest jaunas autonomas tarifa kvotas, lai risinātu problēmu, ko rada britu AZT izcelsmes zvejas produktiem piešķirtā preferenciālā režīma pārtraukšana un Norvēģijas un Islandes izcelsmes produktiem piešķirtā preferenciālā režīma beigas.
            
            
               Šā priekšlikuma pamatā ir informācija, kas regulas pieņemšanas procesā saņemta no ieinteresētajām personām.
            
            
               •
                     Ekspertu atzinumu pieprasīšana un izmantošana
            
            
               Neattiecas.
            
            
               •
                     Ietekmes novērtējums
            
            
               Ietekmes novērtējums netika veikts. Priekšlikuma mērķis ir grozīt spēkā esošo regulu, kuras darbības termiņš beidzas 2023. gada beigās. Tāpēc ietekmes novērtējums nav vajadzīgs. Tomēr pirms priekšlikuma nodošanas Padomes darba grupai apspriešanai, ko veic pirms tā pieņemšanas Padomē, Komisija apspriedās ar ES ieinteresētajām personām.
            
            
               •
                     Normatīvā atbilstība un vienkāršošana
            
            
               Neattiecas.
            
            
               •
                     Pamattiesības
            
            
               Neattiecas.
            
            
               4.
                     IETEKME UZ BUDŽETU
            
            
               Šis priekšlikums Komisijas budžetu neietekmē. Priekšlikums ietekmē ES ieņēmumus, jo tiek zaudēti muitas nodokļi, kas būtu iekasēti par importētajiem produktiem. Viena ierosinātā kvota attiecas uz produktu (kalmārs), kam patlaban piemēro 6 % MFN (lielākās labvēlības režīms) nodokli. Cita ierosinātā kvota attiecas uz produktu (siļķe sālījumā), kam piemēro 20 % MFN nodokli. Divas citas ierosinātās kvotas attiecas uz produktiem, kam piemēro tarifa apturēšanu laikā no 15. februāra līdz 15. jūnijam. Gada pārējā laikā saldētām siļķēm piemēro 15 % MFN nodokli un saldētām makrelēm piemēro 20 % MFN nodokli. Vēl divas kvotas attiecas uz produktiem, kam piemēro 15 % MFN nodokli, un produktu, kam piemēro 18 % MFN nodokli.
            
            
               5.
                     CITI ELEMENTI
            
            
               •
                     Īstenošanas plāni un uzraudzīšanas, izvērtēšanas un ziņošanas kārtība
            
            
               Neattiecas.
            
         
         
            
               •
                     Detalizēts konkrētu priekšlikuma noteikumu skaidrojums
            
            
               Regulu ierosināts grozīt, ieviešot šādas jaunas ikgadējas beznodokļu kvotas.
            
            
               Patagonijas kalmārs (Loligo gahi) (KN kods ex 0307 43 35) – 75 000 tonnas
            
            
               Tā kā uz britu AZT vairs neattiecas ES Lēmums par aizjūras asociāciju un tām vairs nav beznodokļu un bezkvotu piekļuves ES, Patagonijas kalmāra importam no Folklenda (Malvinu) Salām kopš 2021. gada 1. janvāra piemēro 6 % erga omnes nodokli.
            
            
               Sālījumā konservētas siļķes (ex 1604 12 91 un ex 1604 12 99) – 15 000 tonnas (sausais tīrsvars)
            
            
               Kvotu 09.0750 beidza piemērot 2021. gada 30. aprīlī.
            
            
               Siļķes (Clupea harengus, Clupea pallasii), saldētas, izņemot zivju fileju un citādu zivju mīkstumu, kas minēts pozīcijā 0304, un izņemot aknas, ikrus un pieņus, apstrādei (ex 0303 51 00) – 10 000 tonnas
            
            
               Kvotas 09.0710 un 09.0812 beidza piemērot 2021. gada 30. aprīlī.
            
            
               Scomber scombrus un Scomber japonicus sugas makreles, saldētas, nesadalītas, izņemot aknas, ikrus un pieņus (ex 0303 54 10) – 15 000 tonnas
            
            
               Kvotu 09.0712 beidza piemērot 2021. gada 30. aprīlī.
            
            
               Saldētas dažādu sugu zivis (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) – 3300 tonnas
            
            
               Kvotu 09.0713 beidza piemērot 2021. gada 30. aprīlī.
            
            
               Siļķes (Clupea harengus, Clupea pallasii) filejas un plētnes, saldētas (0304 86 00 un ex 0304 99 23) – 25 000 tonnas
            
            
               Kvotu 09.0714 beidza piemērot 2021. gada 30. aprīlī.
            
            
               Sarkanasaru (Sebastes spp.) filejas, svaigas vai atdzesētas (0304 49 50) – 1300 tonnas
            
            
               Kvotu 09.0811 beidza piemērot 2021. gada 30. aprīlī.
            
            
               
            
               2021/0143 (NLE)
            
            
               Priekšlikums
            
            
               PADOMES REGULA,
            
         
         
            
               ar ko groza Padomes Regulu (ES) 2020/1706, iekļaujot tajā konkrētiem zvejas produktiem paredzētas autonomas Savienības tarifa kvotas
            
            
               (Dokuments attiecas uz EEZ)
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 31. pantu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Regulu (ES) 2020/1706 uz 2021.–2023. gada periodu atver autonomas Savienības tarifa kvotas konkrētiem zvejas produktiem un paredz šo kvotu pārvaldību
                  5
               . Lai minētajā periodā Savienības ražošanas nozarei nodrošinātu pietiekamu piegādi, katrai tarifa kvotai ir noteikti atbilstīgi apjomi. 
            
            
               (2)Dažu zvejas produktu piegāde Savienībā patlaban ir atkarīga no importa no trešām valstīm. Cenšoties apmierināt zvejas produktu patēriņu, Savienība pēdējās desmitgadēs ir kļuvusi arvien atkarīgāka no importa. Lai neapdraudētu zvejas produktu ražošanu Savienībā un nodrošinātu pietiekamu piegādi Savienības apstrādes nozarei, atbilstīgā apmērā noteiktu tarifa kvotu robežās būtu jāaptur ievedmuitas nodokļu piemērošana Patagonijas kalmāram, sālījumā konservētām siļķēm, saldētām siļķēm, saldētām makrelēm, saldētām siļķu filejām un plētnēm, sarkanasaru filejām un saldētam dažādu sugu zivīm. 
            
            
               (3)Tirdzniecības un sadarbības nolīgumu
                  6
                starp Savienību un Apvienoto Karalisti provizoriski piemēro no 2021. gada 1. janvāra. Minētais nolīgums paredz beznodokļu un bezkvotu piekļuvi noteiktas izcelsmes zvejas produktiem. Tomēr britu aizjūras zemes un teritorijas (AZT) vairs nav saistītas ar Savienību un tām vairs nepiemēro tarifa samazinājumus, kas paredzēti zvejas produktu eksportam uz Savienību.
            
            
               (4)Turklāt 2021. gada 30. aprīlī zaudēja spēku ar Islandi
                  7
                un Norvēģiju
                  8
                noslēgtie divpusējie papildprotokoli, kuros paredzētas kvotas konkrētu sugu zivīm un konkrētiem zvejas produktiem. Tā kā līdz divpusējo papildprotokolu termiņa beigām sarunas par jaunām kvotām nebija pabeigtas, Savienībā var izveidoties ar nodokli neapliekamu, apstrādei paredzētu zvejas produktu izejvielu trūkums.
            
            
               (5)Tāpēc, lai mazinātu sekas, ko rada Apvienotās Karalistes izstāšanās no Savienības, konkrēti, AZT preferenciālā statusa zaudēšana, un sekas, ko rada ar Norvēģiju un Islandi noslēgto divpusējo papildprotokolu darbības beigas, Regula (ES) 2020/1706 ir jāgroza.
            
            
               (6)Tādēļ šī regula būtu jāpiemēro ar atpakaļejošu spēku no 2021. gada 1. janvāra,
            
            
            
               IR PIEŅĒMUSI ŠO REGULU.
            
            
               1. pants
            
            
               Regulu (ES) 2020/1706 groza šādi:
            
            
               1) regulas 4. panta 4. punkta b) apakšpunktu aizstāj ar šādu:
            
            
                  “b) sagriešana gredzenos un sagriešana sloksnēs – attiecībā uz izejvielām ar KN kodu 0307 43 35, 0307 43 91, 0307 43 92 un 0307 43 99;”;
            
            
               2) pielikumu groza saskaņā ar šīs regulas pielikumu.
            
            
               2. pants
            
         
         
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 385, 17.11.2020., 3. lpp.
               
               
                  
                     (2)
                  
                        OV L 444, 31.12.2020., 14. lpp.
               
               
                  
                     (3)
                  
                        OV L 141, 28.5.2016., 22. lpp.
               
               
                  
                     (4)
                  
                        OV L 141, 28.5.2016., 18. lpp.
               
               
                  
                     (5)
                  
                        Padomes Regula (ES) 2020/1706 (2020. gada 13. novembris), ar ko uz 2021.–2023. gada periodu atver autonomas Savienības tarifa kvotas konkrētiem zvejas produktiem un paredz šo kvotu pārvaldību (OV L 385, 17.11.2020., 3. lpp.).
               
               
                  
                     (6)
                  
                        Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (OV L 444, 31.12.2020., 14. lpp.).
               
               
                  
                     (7)
                  
                        Papildprotokols Nolīgumam starp Eiropas Ekonomikas kopienu un Islandes Republiku (OV L 141, 28.5.2016., 18. lpp.).
               
               
                  
                     (8)
                  
                        Papildprotokols Nolīgumam starp Eiropas Ekonomikas kopienu un Norvēģijas Karalisti (OV L 141, 28.5.2016., 22. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 15.6.2021
            COM(2021) 308 final
            PIELIKUMS 
            dokumentam
            Priekšlikums PADOMES REGULAI,
            ar ko groza Padomes Regulu (ES) 2020/1706, iekļaujot tajā konkrētiem zvejas produktiem paredzētas autonomas Savienības tarifa kvotas
            
               
         
         
            
               PIELIKUMS
            
            
            
               Regulas (ES) 2020/1706 pielikuma tabulā pievieno šādus ierakstus:
            
            
            
                     
                        Kārtas Nr.
                     
                  
                  
                     
                        KN kods 
                     
                  
                  
                     
                        Taric kods
                     
                  
                  
                     
                        Apraksts
                     
                  
                  
                     
                        Kvotas ikgadējais apjoms (tonnās)
                           1
                        
                     
                  
                  
                     
                        Kvotas nodoklis
                     
                  
                  
                     
                        Kvotas periods
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Loligo gahi sugas kalmārs, saldēts, apstrādei
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021.–31.12.2023.
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Siļķes, ar garšvielām un/vai marinētas etiķī, sālījumā, apstrādei
                     
                  
                  
                     
                        15 000 (sausais tīrsvars)
                     
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7500 (sausais tīrsvars)
                     
                     
                  
                  
                     
                        0 %
                     
                  
                  
                     
                        1.5.2022.–31.10.2022.
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Siļķes (Clupea harengus, Clupea pallasii), saldētas, apstrādei
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022.–31.10.2022.
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Scomber scombrus  vai Scomber japonicus sugas makreles, saldētas, apstrādei
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022.–31.10.2022.
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Saldētas zivis, apstrādei:
                     
                     
                     
                     
                     
                        Čīles stavrida (Trachurus murphyi);
                     
                     
                     
                     
                        citas Trachurus spp. sugu zivis, izņemot Trachurus trachurus, Trachurus murphyi  un stavridu (Caranx trachurus);
                     
                     
                     
                     
                        kobija (Rachycentron canadum);
                     
                     
                     
                        citas zivis;
                     
                     
                     
                     
                     
                     
                     
                        raju dzimtas zivis (Rajidae);
                     
                     
                     
                     
                        zeltainā jūraskarūsa (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022.–31.10.2022.
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Siļķes (Clupea harengus, Clupea pallasii) filejas, saldētas, apstrādei
                     
                     
                     
                        Siļķes (Clupea harengus, Clupea pallasii) plētnes, saldētas, apstrādei
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022.–31.10.2022.
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Sarkanasaru (Sebastes spp.) filejas, svaigas vai atdzesētas, apstrādei
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021.–30.4.2022.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022.–31.10.2022.
                     
                  
               
            
            
            
         
         
            
                  
                     (1)
                  
                        Tīrsvars, ja nav noteikts citādi.
               
               
                  
                     (2)
                  * No 15. februāra līdz 15. jūnijam tarifa kvotas priekšrocības nepiešķir precēm, kas deklarētas laišanai brīvā apgrozībā.
               
               
                  
                     (3)
                  * No 15. februāra līdz 15. jūnijam tarifa kvotas priekšrocības nepiešķir precēm, kas deklarētas laišanai brīvā apgrozībā.
               
               
                  
                     (4)
                  * No 15. februāra līdz 15. jūnijam tarifa kvotas priekšrocības nepiešķir precēm, kas deklarētas laišanai brīvā apgrozībā.